62023TJ0083_INF
Решение на Общия съд (четвърти състав) от 10 септември 2025 г. —VP/Парламент
(Дело T‑83/23)
„Институционално право — Членове на Парламента — Психически тормоз — Решение на Парламента, с което се установява, че е налице психически тормоз от страна на жалбоподателя по отношение на акредитиран парламентарен сътрудник — Задължение за мотивиране — Право на защита — Принцип на добра администрация — Понятие за тормоз — Член 12а от Правилника — Грешка в преценката“
1.
Европейски парламент — Членове — Дисциплинарен режим — Производство — Неприложимост на член 6 от Европейската конвенция за правата на човека
(Харта на основните права на Европейския съюз, член 48; Правилник за длъжностните лица, член 12а)
(вж. т. 22—26)
2.
Европейски парламент — Членове — Дисциплинарен режим — Санкции — Психически тормоз — Право на достъп на члена на ЕП до преписката от разследването — Съобщаване на анонимизиран текст на свидетелските показания, който не отразява същината на изявленията на свидетелите — Невъзможност за члена на ЕП да изрази пълноценно становището си преди решението на председателя — Нарушение на правото на изслушване — Последици
(вж. т. 27—31, 44—46, 55 и 59—61)
3.
Европейски парламент — Членове — Психически тормоз — Консултативен комитет, компетентен относно разглеждането на жалби — Състав — Спазване на принципа на добра администрация
(вж. т. 88 и 89)
4.
Европейски парламент — Членове — Психически тормоз — Вътрешно разследване — Право на преценка на консултативния комитет, компетентен относно разглеждането на жалби
(вж. т. 95)
5.
Длъжностни лица — Психически тормоз — Понятие — Действия, които имат за цел или последица уронване на доброто име на заинтересованото лице или влошаване на условията му на труд — Поведение с характер на злоупотреба — Критерии за преценка — Съдебен контрол — Обхват
(Правилник за длъжностните лица, член 12а, параграф 3)
(вж. т. 118—120, 212 и 219)
6.
Длъжностни лица — Акредитирани парламентарни сътрудници — Задачи — Понятие — Задачи, които се отнасят до личната сфера на члена на ЕП — Изключване
(Решение на Бюрото на Парламента относно мерки по прилагане на дял VII от Условията за работа на другите служители, член 19, параграф 2)
(вж. т. 161, 165, 166 и 181)
Диспозитив
1)
Отхвърля жалбата.
2)
Осъжда VP да заплати съдебните разноски.